पुलिस टिम इभेन्ट विजेता
३९ औं हुआवे राष्ट्रिय टेबलटेनिस प्रतियोगितामा बुधबार टिम इभेन्टमा नेपाल पुलिस क्लबले पुरुष र महिलातर्फको उपाधि जितेको छ । प्रतियोगितामा पुलिसले दुवैतर्फ फाइनलमा छुट्टाछुट्टै विभागीय टोलीलाई हराएर उपाधि जित्यो ।
काठमाडौँ — ३९ औं हुआवे राष्ट्रिय टेबलटेनिस प्रतियोगितामा बुधबार टिम इभेन्टमा नेपाल पुलिस क्लबले पुरुष र महिलातर्फको उपाधि जितेको छ । प्रतियोगितामा पुलिसले दुवैतर्फ फाइनलमा छुट्टाछुट्टै विभागीय टोलीलाई हराएर उपाधि जित्यो ।फाइनलमा पुरुषतर्फ त्रिभुवन आर्मीलाई ३–० ले हराएको पुलिसले महिलातर्फ भने एपीएफसँग ३–२ को प्रतिस्पर्धात्मक खेल खेल्यो । पुरुषतर्फ पुलिसका नम्बर एक स्यान्टु श्रेष्ठले चन्दन शाहीलाई ११–४, ११–५, ११–५ को सोझो सेटमा हराए । दीप सावन र विनेश खनियाँले पनि सोझो सेटमै जित हात पारे ।महिलातर्फ नविता श्रेष्ठले दुवै खेल जितेपछि पुलिसको जित सम्भव भयो । नम्बर एक खेलाडी नविताले सिक्का सुवाल र सेलिशा खड्गीलाई हराइन् । पुलिसका लागि तेस्रो जित भने एलिना महर्जनले हात पारिन् । उनले सिक्का सुवाललाई ११–७, ११–६, १२–१० को सेटमा हराइन् । एपीएफका सेलिशा र अनिता महर्जनले १–१ खेल जितेका थिए ।लैनचौरस्थित राष्ट्रिय टेबल टेनिस प्रशिक्षण केन्द्रमा जारी प्रतियोगितामा ३ सय खेलाडीको सहभागिता छ ।